সীমান্তে কাঁটাতারের বেড়া নিয়ে হলফনামা তলব হাইকোর্টের!

ওয়েব ডেস্ক : পশ্চিমবঙ্গের (West Bengal) সীমান্তবর্তী এলাকার কাঁটাতারের বেড়া (Fencing in border) না থাকায় পাচার চক্র সক্রিয় হয়ে উঠছে। কাঁটাতারের বেড়া নিয়ে দীর্ঘদিন ধরে কেন্দ্র ও রাজ্যের একে অপরের দিকে অভিযোগের আঙুল তুলেছে। এবারে এই বিষয় কেন্দ্র ও রাজ্যের হলফনামা তলব করল কলকাতা হাইকোর্ট (Calcutta High Court)। আদালতের দায়ের হওয়ার জনস্বার্থ মামলার প্রেক্ষিতেই প্রধান বিচারপতি সুজয় পাল ও বিচারপতি পার্থসারথি সেনের ডিভিশন বেঞ্চ এমন নির্দেশ দিয়েছে।

পশ্চিমবঙ্গের সীমান্তবর্তী এলাকায় কাঁটাতারের বেড়া নিয়ে কলকাতা হাইকোর্টে একটি জনস্বার্থ মামলা (Public interest litigation) দায়ের হয়েছিল। আবেদনকারী ছিলেন লেফটেন্যান্ট জেনারেল ডক্টর সুব্রত সাহা। আবেদনকারী দাবি করেছিলেন, বহু এলাকায় কাঁটাতারের বেড়া না থাকায় চোরা পাচারের প্রবণতা ক্রমশ বাড়ছে। আবেদনকারীর আরও দাবি করেছিলেন, ২০১৬ থেকে ২০২৫ প্রায় ২২১৬.৭০ কিলোমিটার কাঁটা তাদের বেড়ার না থাকায় চোরা চালান ও অপরাধ প্রবণতা বাড়ছে।

আরও খবর : ফের আতঙ্ক! কুচকাওয়াজের মহড়ার মাঝেই রেড রোডে দুর্ঘটনা

সীমান্তের কাঁটাতারের বেড়া নিয়ে কেন্দ্রীয় সরকার আদালতে অভিযোগের আঙ্গুল তুলেছে রাজ্যের দিকে। তাদের দাবি, এখনও পর্যন্ত রাজ্যের পক্ষ থেকে জমি অধিগ্রহণ করা হয়নি। সেই কারণে কাঁটাতারের বেড়া দেওয়া সম্ভব হচ্ছে না। এই বিষয়ে কলকাতা হাইকোর্টে একটি তথ্য জমা পড়েছে বলে খবর।

আদালতে জমা পরা নথি দেখে স্তম্ভিত ডিভিশন বেঞ্চও। এই বিষয়ে রাজ্য ও কেন্দ্রের অবস্থান এবং বক্তব্য জানতে চেয়েছে কলকাতা হাইকোর্ট। তাই হলফনামা জমা দেওয়ার নির্দেশ দেওয়া হয়েছে। হলফনামা জমা পড়লে তা দেখেই কলকাতা হাইকোর্ট পরবর্তী সিদ্ধান্ত গ্রহণ করবে।