আজমীর শরীফে প্রধানমন্ত্রীর ‘চাদর প্রথা’ বন্ধের দাবিতে আবেদন খারিজ সুপ্রিম কোর্টে

ওয়েবডেস্ক- আজমীর শরীফ দরগায় (Ajmer Sharif Dargah) প্রধানমন্ত্রীর (Narendra Modi) চাদর প্রদান প্রথাকে চ্যালেঞ্জ করে সুপ্রিম কোর্টে ( Supeme Court) আবেদন। আবেদন খারিজ করে দিল সুপ্রিম কোর্ট।

সুপ্রিম কোর্ট ইসলামিক পণ্ডিত ও মরমী খাজা মঈনুদ্দিন চিশতি এবং আজমীর দরগাহকে চাদর প্রদানের বিষয়টি চ্যালেঞ্জ জানিয়ে সুপ্রিম কোর্টে আবেদন জানায়। আবেদনকারী প্রধানমন্ত্রীকে আজমীর দরগাহে চাদর প্রদান থেকে বিরত রাখারও আবেদন জানায়। সেই আবেদন আবেদন খারিজ করল ভারতের প্রধান বিচারপতি সূর্য কান্ত এবং বিচারপতি জয়মাল্য বাগচির ডিভিশন বেঞ্চ।

আবেদনকারীর আইনজীবী বলেন, চাদর দেওয়ার প্রথাটি কেবল ১৯৪৭ সালে শুরু হয়েছিল।

প্রধান বিচারপতি সূর্য কান্ত- এর বক্তব্য, বেঞ্চ কোনও মন্তব্য করবে না কারণ বিষয়টি ন্যায়সঙ্গত নয়।আবেদনকারীর আইনজীবী বলেন, শিব মন্দিরের ধ্বংসাবশেষের উপর দরগা নির্মিত হয়েছিল এই দাবিতে ট্রায়াল কোর্টে একটি দেওয়ানি মামলা বিচারাধীন রয়েছে। প্রধান বিচারপতি সূর্য কান্ত বলেন, রিট পিটিশন খারিজ করার ফলে বিচারাধীন দেওয়ানি মামলার উপর কোনও প্রভাব পড়বে না।

আরও পড়ুন- দিল্লি হিংসা মামলায়, এবার মূল ২ অভিযুক্তের জামিন খারিজ, রায় শীর্ষ আদালতের

এই চাদর চড়ানো নিয়ে বিশ্ব বৈদিক সনাতন সঙ্ঘের প্রধান জিতেন্দ্র সিং ও বিষ্ণু গুপ্ত এই মামলা দায়ের করেন। তাদের দাবি ছিল, প্রতি বছর প্রধানমন্ত্রীর দফতরের পক্ষ থেকে আজমীর শরিফ দরগায় চাদর পাঠানো হয়, যা একটি প্রথায় পরিণত হয়েছে। এই প্রথার উপর অবিলম্বে নিষেধাজ্ঞা জারি করা উচিত বলে জানানো হয়।

মামলাটি জরুরি ভিত্তিতে তালিকাভুক্ত করার আবেদন ওঠে প্রধান বিচারপতি সূর্য কান্ত ও বিচারপতি জয়মাল্য বাগচীর বেঞ্চে। সেই সময় প্রধান বিচারপতি স্পষ্ট করে জানান, এই মামলায় এখনই জরুরি শুনানির প্রয়োজন নেই।

এই প্রসঙ্গে কেন্দ্রীয় সংখ্যালঘু বিষয়ক মন্ত্রী কিরেন রিজিজু বলেন, আজমীর দরগায় চাদর চড়ানো হয় দেশের উন্নতি ও মানুষের কল্যাণ কামনা করে।